Orvokit

Orvokit (Viola) on orvokkikasveihin kuuluva kasvisuku, johon kuuluu 400–500 lajia, joista useimmat elävät pohjoisella pallonpuoliskolla. Orvokkeja kasvatetaan myös paljon koristekasveina. Useimmat orvokit viihtyvät kosteissa ja varjoisissa paikoissa, kuten puiden ja pensaiden alla.

Orvokeilla on tyypillisesti sydämenmuotoiset lehdet ja epäsymmetriset, viisiterälehtiset kukat, joissa yksi iso terälehti suuntautuu alaspäin ja loput neljä ovat pareittain symmetriset sen yläpuolella. Useimpien orvokkilajien kukat ovat violetin värisiä, ja sana violetti johtuukin ranskan kielen sanasta violette, orvokki. Joillain monivuotisilla lajeilla, kuten lehto-orvokilla on myös avautumattomia, umpisiittoisia kukkia.

Orvokin latinankielinen nimi Viola on useassa kielessä yleinen naisen nimi. Myös suomen kielessä esiintyy nimi Orvokki. Viulu-soittimen nimi on johdettu orvokeista. Orvokki on symboloinut rakkautta, kaipausta, mietiskelyä, kainoutta ja vaatimattomuutta. Kristinuskossa orvokkeja on pidetty Neitsyt Marian vertauskuvina.

Orvokkilajeja

Lajit Pohjoismaissa 
 aho-orvokki (Viola canina)
 isoaho-orvokki (Viola canina subsp. montana)
 pikkuaho-orvokki (Viola canina subsp. canina)
 alvariorvokki (Viola pumila)
 hietaorvokki (Viola rupestris)
 harjuhietaorvokki (Viola rupestris subsp. rupestris)
 pahtahietaorvokki (Viola rupestris subsp. relicta)
 hopeaorvokki (Viola alba)
 kaiheorvokki (Viola selkirkii)
 kaitaorvokki (Viola elatior)
 karvaorvokki (Viola hirta)
 keto-orvokki (Viola tricolor)
 dyyniketo-orvokki (Viola tricolor subsp. curtisii tai Viola tricolor var. maritima)
 kallioketo-orvokki (Viola tricolor subsp. tricolor tai Viola tricolor var. tricolor)
 korpiorvokki (Viola epipsila)
 lapinorvokki (Viola biflora)
 lehto-orvokki (Viola mirabilis)
 luhtaorvokki (Viola uliginosa)
 metsäorvokki (Viola riviniana)
 mäkiorvokki (Viola collina)
 pelto-orvokki (Viola arvensis)
 pyökkiorvokki (Viola reichenbachiana)
 rantaorvokki (Viola persicifolia)
 samettiorvokki (Viola suavis)
 sarviorvokki (Viola cornuta)
 suo-orvokki (Viola palustris)
 tarhaorvokki (Viola × wittrockiana)
 tuoksuorvokki (Viola odorata) 
 viitaorvokki (Viola × ruprechtiana), suo- ja korpiorvokin risteymä

Muita orvokkilajeja 
 altainorvokki (Viola altaica)
 amerikanorvokki (Viola lanceolata)
 etiopianorvokki (Viola abyssinica)
 japaninorvokki (Viola japonica)
 keltaorvokki (Viola lutea)
 kenianorvokki (Viola eminii)
 kiiluorvokki (Viola glabella)
 kultaorvokki (Viola bakeri)
 labradorinorvokki (Viola labradorica)
 neidonorvokki (Viola canadensis)
 nuoliorvokki (Viola sagittata)
 perhosorvokki (Viola sororia)
 reunusorvokki (Viola cucullata)
 riippaorvokki (Viola hederacea)
 tipuorvokki (Viola pubescens)
 transsilvanianorvokki (Viola declinata)
 Viola adunca
 Viola kupfferiana
 Viola scorpiuroides

Suomessa viljeltyjä lajeja:
 sarviorvokki (Viola cornuta) (monivuotinen puutarhakukka)
 tarhaorvokki (Viola × wittrockiana) (yksivuotinen parveke- ja kesäkukka)
 tuoksuorvokki (Viola odorata) (perinteinen monivuotinen puutarhakukka)

Orvokit Suomessa 
Suomessa kasvaa 17 luonnonvaraista orvokkilajia sekä lukuisia risteymiä. Kolme yleisintä lajia ovat suo-orvokki, aho-orvokki ja korpiorvokki. Uhanalaisia orvokkeja on viisi, jotka kaikki ovat erittäin uhanalaisia: luhtaorvokki, mäkiorvokki, pahtahietaorvokki, pyökkiorvokki ja rantaorvokki.

Lähteet

Aiheesta muualla 
 Suomen Lajitietokeskus: Orvokit (Viola)
 Orvokit (Viola)
 Suomen Luonto: Taivaan sini loistaa orvokissa
 Den virtuella floran: Viola 
 ITIS: Viola 
 United States Department of Agriculture (USDA): Viola 
 Flora of China: Viola 
 Pherobase: Floral volatiles of Genus Viola 

Seulonnan keskeiset artikkelit